# Francisco José Carrasco Hidalgo

Francisco José Carrasco Hidalgo, conegut com a "Lobo" Carrasco, (Alcoi, 6 de març de 1959) és un exjugador i exentrenador de futbol valencià, que ha passat la major part de la seva vida esportiva a les files del Futbol Club Barcelona. Com a jugador, va ser internacional amb la selecció espanyola.

## Futbolista

Carrasco va debutar amb el primer equip del FC Barcelona el dia 4 d'abril de 1979 i va jugar-hi fins al 1989. Després va estar un parell de temporades amb l'FC Sochaux i uns mesos amb la UE Figueres. Jugava de davanter, generalment d'extrem. Destacava pel seu regat, la seva velocitat i la seva creativitat. És memorable el partit que va fer a la final de la Recopa d'Europa l'any 1979, en la qual el Barça guanyà 4 a 3 contra el Fortuna de Düsseldorf.
Els títols que va guanyar amb el FC Barcelona foren: una lliga espanyola (1984-1985), tres recopes d'Europa (1978-1979, 1981-1982 i 1988-1989) i tres copes del rei (1980-1981, 1982-1983 i 1987-1988). Va jugar 35 partits amb la selecció espanyola, amb la qual va quedar subcampió a l'Eurocopa de 1984, jugada a França. Carrasco es va retirar l'any 1992.

## Director tècnic i esportiu

Posteriorment va ser contractat pel Club Deportivo Tenerife com a director esportiu de l'entitat, càrrec que va ocupar durant els anys 2003, 2004 i 2005; i durant la segona meitat de la temporada 2005-2006 va ser entrenador de l'Atlético Malagueño, però no va aconseguir evitar el descens a Segona divisió B, que igualment era inevitable pel descens a Segona divisió del Málaga CF. A la temporada 2007-2008, el Reial Oviedo es va fer amb els seus serveis com a nou tècnic, però va ser cessat de manera fulminant amb l'equip immers en el play-off d'ascens a Segona divisió B, després de la contundent derrota al primer partit de la promoció i un posterior enfrontament amb l'afició.

## Comentarista

Un cop retirat com a jugador es va dedicar durant uns anys a treballar de comentarista esportiu en diversos mitjans de comunicació. Va ser, juntament amb Michael Robinson, presentador del programa El día después, de Canal Plus. També va ser comentarista de la Cadena SER amb José Ramón de la Morena al programa El larguero i va comentar, entre d'altres, la Copa del Món de futbol de 1994 disputada als Estats Units d'Amèrica. A més, va participar al programa de telerealitat Football Cracks i va estar de comentarista als programes Punto Pelota (Intereconomía TV) i Tiki-Taka (Cuatro).
Actualment, és columnista del diari Mundo Deportivo, en què analitza el FC Barcelona, i tertulià al programa El chiringuito de Jugones (LaSexta).

## Palmarès com a jugador
### FC Barcelona

* 1 Lliga espanyola de futbol (1985)
* 3 Recopa d'Europa (1979, 1982 i 1989)
* 3 Copes del Rei (1981, 1983, 1988)
* 1 Supercopa d'Espanya (1984)
* 2 Copes de la Lliga (1982 i 1986)

## Referències

* ↑ «1978/79: Barcelona win seven-goal thriller». UEFA.com, 01-06-1979. Arxivat de l'original el 3 de maig 2010. [Consulta: 7 abril 2015].
* ↑ «Reyes's fifth win: top UEFA club cup winners». UEFA.com, 18-05-2016 [Consulta: 19 maig 2016].
* ↑ Francisco José Carrasco Hidalgo – International Appearances; at RSSSF
* ↑ «Pepe Moré y Lobo Carrasco, destituidos». AS, 26-01-2005.
* ↑ Agencia EFE. «'Lobo' Carrasco, nuevo entrenador del Málaga B». AS, 11-01-2006.
* ↑ Márquez, Miguel «'Lobo' Carrasco ficha por el Oviedo, ahora en Tercera». Mundo Deportivo, 20-06-2007, pàg. 39.
* ↑ Agencia EFE. «El Oviedo destituye al 'Lobo' Carrasco». Marca, 26-05-2008.
* ↑ Redacción esFutbol. «Oviedo: encontronazo Carrasco-aficionados». esFutbol.net, 26-05-2008.
* ↑ «Artículos de Lobo Carrasco». Mundo Deportivo. Arxivat de l'original el 2015-04-30. [Consulta: 11 novembre 2020].

## Enllaços externs

* Fitxa de la selecció espanyola Arxivat 2012-02-17 a Wayback Machine. (castellà)
"Lobo" Carrasco amb la selecció espanyola - Plantilles de navegació :
Selecció de futbol d'Espanya – Copa del Món de futbol 1986
1 Zubizarreta •
2 Tomás •
3 Camacho •
4 Maceda •
5 Víctor •
6 Gordillo •
7 Señor •
8 Goikoetxea •
9 Butragueño •
10 Carrasco •
11 Julio Alberto •
12 Quique Setién •
13 Urruti •
14 Gallego •
15 Chendo •
16 Rincón •
17 Francisco •
18 Calderé •
19 Salinas •
20 Eloy •
21 Míchel •
22 Ablanedo •
Entrenador: Muñoz
Selecció de futbol d'Espanya – Eurocopa 1984
1 Arconada •
2 Urquiaga •
3 Camacho •
4 Maceda •
5 Goikoetxea •
6 Gordillo •
7 Señor •
8 Víctor •
9 Santillana •
10 Gallego •
11 Carrasco •
12 Salva •
13 Buyo •
14 J. Alberto •
15 Robert •
16 Francisco •
17 Marcos •
18 Butragueño •
19 Sarabia •
20 Zubizarreta •
Entrenador: Muñoz :